যমুনার জলস্তর ছাড়াল বিপদসীমা, গুরুগ্রামে বন্ধ স্কুল-অফিস

নয়াদিল্লি: টানা বৃষ্টিতে যমুনা (Yamuna) নদীর জলস্তর বিপদসীমা অতিক্রম করেছে। মঙ্গলবার সকালে হঠাৎ করেই নদীর জল দ্রুত বাড়তে শুরু করে। পরিস্থিতি সামাল দিতে গুরুগ্রাম প্রশাসন স্কুল ও বেশ কয়েকটি সরকারি-বেসরকারি অফিস বন্ধ রাখার নির্দেশ দিয়েছে (Yamuna water level crosses danger mark, schools, offices closed in Gurugram)।

আবহাওয়া দফতরের পূর্বাভাস অনুযায়ী, আগামী ২৪ ঘণ্টাতেও প্রবল বর্ষণের সম্ভাবনা রয়েছে। ফলে যমুনার জল আরও ফুলে ওঠার আশঙ্কা করছে প্রশাসন। শহরের নীচু এলাকায় ইতিমধ্যেই জল ঢুকে পড়েছে, যার ফলে যাতায়াতে সমস্যার মুখে পড়েছেন স্থানীয় বাসিন্দারা।

আরও পড়ুন: লিভ-ইন সঙ্গীকে জ্যান্ত জ্বালিয়ে দিল অ্যাপ ক্যাব চালক

#WATCH | Delhi | Drone visuals from Loha Pul, where the Yamuna River is flowing above the danger level following incessant rainfall since yesterday

Traffic and public movement on Loha Pul to be stopped from 5 pm on 2nd September due to rising water level in the Yamuna River, as… pic.twitter.com/HrLrbbKsj3

— ANI (@ANI) September 2, 2025

গুরুগ্রাম জেলা প্রশাসন জানিয়েছে, জরুরি পরিষেবার বাইরে বাকি প্রতিষ্ঠানগুলি আপাতত বন্ধ থাকবে। সাধারণ মানুষকে অকারণে বাইরে না বেরোনোর পরামর্শ দেওয়া হয়েছে। পাশাপাশি বিপদগ্রস্ত এলাকায় এনডিআরএফ ও সিভিল ডিফেন্সের টিম মোতায়েন করা হয়েছে।

প্রশাসনের আশঙ্কা, বৃষ্টিপাত অব্যাহত থাকলে দিল্লি-এনসিআর অঞ্চলের আরও বিস্তীর্ণ এলাকায় জল জমে যেতে পারে। নদীর তীরবর্তী গ্রামগুলির বাসিন্দাদের সরিয়ে নেওয়ার কাজ শুরু হয়েছে।